Bonnán scartha
Speiceas de chorr éisc sa bhfine Ardeidae is ea an bonnan scartha (Ixobrychus involucris), ar dtugtar el mirasol chico, el mirasol común nó el huairavillo. Bíonn sé ar fáil i Meiriceá Theas agus Oileán na Tríonóide .

Cur síos 

Tá an bonnán scartha an-bheag, timpeall 30 cm ar an meán ar fhad. Tá sé dath dorcha donn go leor air le patrún riabhach  bán agus donn ar a chúl, agus stríoch dubh ó cheann go heireaball, cé go bhfuil an bolg níos éadroime donn agus níos riabhaí le dath bán. Glaonn an bonnán seo trí ghlao ar leith, ísealairde, nó trí ghlugarnaí

Dáileadh agus gnáthóg 
Bíonn an bonnán scartha le fáil go forleathan i bpaistí móra ar fud Mheiriceá Theas, lonnaithe sa Cholóim, Veiniséala, an Ghuáin, Suranam, Guáin na Fraince agus oileán Oileán na Tríonóide ó thuaidh, agus i bParagua, Uragua, an Airgintín, an tSile agus an Bhrasaíl ó dheas,  ina gcónaí ngiolcarnacha agus  gcíbligh.

Iompar agus éiceolaíocht 
Ainmhí aonair is ea an bonnán scartha. De ghnáth, beathaíonn sé san oíche ar éisc bheaga, chrústaigh agus fheithidí cosúil le snáthaidí móra agus doirbeacha. Ní éan eitilte láidir é, agus ní dhéanann sé amhlaidh ach thar achair ghearra.  Nuair a bhíonn se faoi bhagairt, glacann sé leis an sainriocht a bhíonn ag na bonnáin, ar a dtugtar deasú gardála. Síneannan sé a muineál amach go hingearach, ag pointeáil i dtreo na spéire.

Tógann na bonnáin seo neadacha beaga as giolcacha agus gais, atá le fáil os cionn leibhéal an uisce, i measc giolcach. Tá trí ubh san ál. Ní fios an tréimhse goir d’uibheacha, agus is cosúil go n-athraíonn séasúir pórúcháin de réir an tsuímh.

Stádas 
Meastar gur speiceas is lú imní (LI)  é an bonnán scartha mar gheall ar a raon leathan, agus daonra mór seasmhach.

Tagairtí 

 ffrench, Richard (1991). A Guide to the Birds of Trinidad and Tobago (2nd ed.). Comstock Publishing. ISBN 0-8014-9792-2.
 Junge, G.C.A.; Mees, G.F. (1961). Avifauna of Trinidad and Tobago. E.J. Brill.
 Kushlan, James A.; Hancock, James A. (2005). Herons. Oxford University Press. ISBN 0-19-854981-4.
 Martínez-Vilalta, A.; Motis, A.; Kirwan, G.M. (2014). "Stripe-backed Bittern (Ixobrychus involucris)". Handbook of the Birds of the World Alive. Lynx Edicions. Retrieved 24 February 2015.
 
 Bonnán scartha
 Éin Mheiriceá Theas
 Éin Oileán na Tríonóide agus Tobága
bonnán scartha
 Earraí tacsanomaíochta cruthaithe ag Polbot